L 141/46
MT
Il-Ġurnal Uffiċjali tal-Unjoni Ewropea
31.5.2023
(3) F’termini tal-profili ta’ servizz, tat-talbiet u tal-prijoritizzazzjoni: (a) il-profili tas-servizz huma ddefiniti mill-valuri tal-attributi primarji tagħhom.
Il-profili tas-servizz predefiniti huma stabbiliti fl-Anness.
(b) l-utenti jistgħu joħorġu talbiet għal servizz kif iddefinit fl-Artikolu 9 tad-Deċiżjoni ta’ Implimentazzjoni (UE) 2023/ 1055.
(c) it-talbiet għas-servizzi għandhom isegwu r-regoli kif iddefinit fl-Artikolu 9 tad-Deċiżjoni ta’ Implimentazzjoni (UE) 2023/1055.
Iċ-Ċentru tal-GOVSATCOM għandu jassenja t-talba lir-riżerva Estiża tal-Unjoni, li tinkludi l-kapaċità pprovduta mill-Programm tal-Unjoni għal Konnettività Sigura.
(d) kwalunkwe kunflitt assoċjat mat-talba għal servizz, inkluż il-ħtieġa ta’ prelazzjoni tas-servizzi, għandu jsegwi r-regoli ddefiniti fl-Artikolu 11 tad-Deċiżjoni ta’ Implimentazzjoni (UE) 2023/1055.
(4) F’termini ta’ loġika ta’ twettiq: (a) is-sistema li timplimenta l-Programm tal-Unjoni għal Konnettività Sigura għandha titqies bħala modulari u skalabbli, u tespandi progressivament is-segment spazjali skont l-evoluzzjoni tad-domanda tas-servizzi matul il-ħajja operattiva.
(b) il-modularità u l-iskalabbiltà tas-sistema li timplimenta l-Programm tal-Unjoni għal Konnettività Sigura jistgħu jinkludu investiment mis-settur privat skont il-varjazzjonijiet fid-domanda tas-suq.
(c) kwalunkwe attività ta’ riforniment fil-livell tal-Ispazju jew tas-Segment tal-Art ma għandhiex taffettwa l-kontinwità tas-servizzi operazzjonali.
Artikolu 3 Dħul fis-seħħ Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
Magħmul fi Brussell, it-30 ta’ Mejju 2023.
Għall-Kummissjoni Il-President Ursula VON DER LEYEN